Cubo tengok kek sabalah kanan namo kumpulan tasabuit. Nampak tak butang "Edit Settings" kek sinan? Kok tak nampak gak, capek tuka wasiat tu ateh namo den yo? hihihi
Cuit yo bando Allah tu. Nanti kalua la gamba baghu yang labieh santiang cando ko:
Tadapek duo pilihan utamo kek sino:
- Also send an email to:
makno ea, pasanan yang dimasukan dek kengkawan di siko akan di anta taghuih ka emel kito. Kok dipadam an penando kek sinan mako "Inbox" dalam emel kito akan kaghieng kontang. Osah pamaleh lo urang ko. hihihi
- Send me group chat messages
makno ea, apobilo kito ditaghiek masuok dalam sesuatu sidang kumpulan mako apo yang yang dibughak an kek sinan akan sampai kek "Inbox" emel kito. Kok manyampah banyak nak kecek ea, padam an yo panando tu.
Jangan padam panado tu jo gatah sekrap atau yang sawaktu dangan ea (rubber eraser). tepek an yo jo samba balacan atau tenyeh jo ayer lio. kok tak yo padam, buang an yo skrin monitor tu. kahkahkah
Kito buleh yo manantu an janih pasanan yang ndak kito taghimo.
Tadapat ampek pilihan kek siko:
- A member posts or comments
Makno ea: sado Allah yang ditulih dek ahli kumpulan tu akan masuok ka dalam "Inbox" emel kito samo ado masukan topik baghu ataupun komen mangomen ea sakali
- A member posts
Makno ea: Cumo topik baghu yo yang akan masuok. Sakigho ea kito tak buek komen kek sinan, komen-komen lain dalam topik tu tak masuok laie dalam "Inbox" emel kito. Abih camtu yo.
- A friend posts
Makno ea: Cumo topik yang dibuek oleh urang yang dah kito "ADD" sabagai kawan kito yo akan sampai ka emel kito. Yang tak kawan tu tak ado kojo posmen nak manganta ea. Asal jangan mangawan yo sudahlah.
- Only posts I am following
Makno ea: cumo post yang kito ado buek komen atau yang kito pilih untuk ikuit akan masuok sampai ke "Inbox" emel kito. Kalau kito cuit butang "Like" pun bamakno kito ikuti topik tasabuit yo. Cam mano nak pilih topik yang nak kito ikuit?
Tak nampak ko "Follow Post" yang ado bulatan meghah ke gamba ateh tu? den cucok mato tu kang! Cuik yo menatang tu. Sanang kan?
Kok alah manyampah nak ikuit topik tu, klik yo pado menu (cando nak oda mee ghabuih yo bunyi ea. hehehe) "Unfollow Post". Tobat posmen nak manganta ea laie. Kok di anta yo, ghabuih komputer tu duo haghi ampek malam.
Sekian yo la murid-murid. Cikgu nak lalok dah. hehehehe
min_Latn min_Latn min_Latn eng_Latn min_Latn eng_Latn min_Latn min_Latn min_Latn min_Latn eng_Latn min_Latn eng_Latn min_Latn eng_Latn min_Latn eng_Latn min_Latn min_Latn min_Latn zsm_Latn